SET ปิดเย็นร่วงหนัก 13 จุด ตามตปท. วิตกผลกระทบสงครามการค้า-ความชัดเจนตั้งรบ.ใหม่
SET ปิดเย็นร่วงหนัก 13 จุด ตามตปท. วิตกผลกระทบสงครามการค้า-ความชัดเจนตั้งรบ.ใหม่ โดยดัชนีปิดตลาดวันนี้ ที่ระดับ 1,621.27 จุด ลบ 12.57 จุด หรือ 0.77% มูลค่าการซื้อขาย 4.97 หมื่นล้านบาท
SET ปิดเย็นร่วงหนัก 13 จุด ตามตปท. วิตกผลกระทบสงครามการค้า-ความชัดเจนตั้งรบ.ใหม่
15 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,621.27 จุด ลบ 12.57 จุด หรือ 0.77% มูลค่าการซื้อขาย 4.97 หมื่นล้านบาท
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ภาพรวมตลาดหุ้นไทยวันนี้ปรับตัวลดลงตามทิศทางเดียวกับตลาดหุ้นภูมิภาคเอเชีย แต่มีแรงขายชัดเจนมากในกลุ่ม TIP ประกอบด้วย ไทย, อินโดนีเซีย และฟิลิปปินส์ เนื่องจากนักลงทุนมีความกังวลมากขึ้นเกี่ยวกับผลกระทบสงครามการค้าระหว่างสหรัฐฯและจีน ประกอบกับมีปัจจัยกดดันจากสถานการณ์การเมืองในประเทศ ที่ต้องรอความชัดเจนประเด็นจัดตั้งรัฐบาลใหม่ว่าจะมีเสถียรภาพมากน้อยเพียงใดกับคะแนนเสียงโหวตในรัฐสภา
สำหรับทิศทางตลาดหุ้นไทยวันพรุ่งนี้ (16 พ.ค.) เชื่อว่าระยะสั้นตลาดหุ้นไทยยังอยู่ในช่วงปรับฐาน เพราะมีแรงขายสลับออกมา หลังจากบริษัทจดทะเบียนทยอยประกาศงบการเงินออกมา แม้ว่ามีปัจจัยบวกกรณีการเพิ่มน้ำหนักลงทุนหุ้นไทยของ MSCI ที่มีผลบังคับใช้ในวันที่ 28 พ.ค.นี้ แต่มองว่าเป็นปัจจัยบวกทางจิตวิทยาเท่านั้น ซึ่งมองว่าปัจจัยที่ช่วยปลดล็อกทำให้ตลาดหุ้นไทยปรับขึ้นได้อีกรอบคือความชัดเจนการตั้งรัฐบาลจะสร้างความมั่นใจให้นักลงทุนได้หรือไม่
รวมถึงการโหวตเลือกนายกรัฐมนตรี โดยต้องติดตามการประชุมรัฐสภาที่คาดจะเกิดขึ้นในสัปดาห์หน้าว่าสถานการณ์จะมีการเปลี่ยนแปลงไปในทิศทางใด พร้อมประเมินแนวรับ 1,620 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 1,668,551.60 ล้านบาท ปิดที่ 460.00 บาท ราคาไม่เปลี่ยนแปลง
SCB มูลค่าการซื้อขาย 1,635,507.05 ล้านบาท ปิดที่ 123.50 บาท ลดลง 2.50 บาท
BDMS มูลค่าการซื้อขาย 1,608,605.32 ล้านบาท ปิดที่ 25.00 บาท เพิ่มขึ้น 0.30 บาท
PTTEP มูลค่าการซื้อขาย 1,566,292.30 ล้านบาท ปิดที่ 128.50 บาท ลดลง 1.00 บาท
EA มูลค่าการซื้อขาย 1,505,873.58 ล้านบาท ปิดที่ 51.50 บาท ลดลง 2.25 บาท
ตลาดหุ้นเอเชีย
